Heiligmaking is die proses waarin God iets in ons doen, waarin Hy ons regverdig maak. Dit sal aanhou totdat jy jou asem uitblaas en in die hemel is. Dáár sal jy in realiteit word wat jy nou in status is: onskuldig en regverdig.
Goeie werke is die toets van ware geloof (Jak. 2:14-26). Indien jy dus onheilig lewe moet jy nie roem en sê dat die Here jou regverdig verklaar het nie (selfs al glo jy dat Jesus vir jou aan die kruis gesterf het).
Nog ‘n implikasie is dat jy nie gemeenskap moet hê met mense wat sê dat hulle die evangelie glo, terwyl hulle onheilige lewens wys dat hulle nie deur die geloof geregverdig is nie. Met so iemand moet jy nie eers saam eet nie (1Kor. 5:11).